Reuters: Колумбийска фабрика отвори спално помещение за работниците си на фона на пандемията
27 Май 2020 | 13:02 | Агенция "Фокус"
Богота. Понеже няма как да предложи на своите служители да работят от дома си, колумбийска фабрика измисли начин да продължи дейността си на фона на пандемията - като им предложи да живеят на работа, предава Reuters.
Колумбийската шивачка Назли Пенагос наскоро получила необичайна оферта от своя шеф - да дойде да живее на работното си място във фабрика в Богота, за да намали шанса да се зарази с коронавируса.
Собственикът на фабриката за текстил, в която работят 70 души, е решил да постави спални помещения, кухня и бани, в която да живеят част от служителите, които желаят да продължат да работят след два месеца карантина.
"Не е лошо предложение", казва Пенагос, която се завръща в дома си само през уикенда.
"Имам малка дъщеря и не искам да (...) донеса заразата вкъщи", споделя тя.